<classify> KINSHASA, DRC USAFIRI wa majini umeendelea kuwa jinamizi kwawasafiri nchini hapa, baada ya ajali ya boti kugharimu maisha ya watu 30 hukuwengine zaidi ya 300 wakiwa hawajulikani waliko. Kwa mujibu wa Shirika la Utangazaji la Uingereza BBC, ajali hiyo ambayo ni mwendelezo wa majanga ya majini nchini hapa, ilitokeajuzi usiku katika Ziwa Mai-Ndombe, lililopo eneo la Inongo Magharibi na hadisasa bado mamia ya waliokuwa wakisafiri na boti hiyo hawajapatikana. Hadi sasa tumeshapata maiti 30, wanawake 12, watoto11 na wanaume saba. Idadi hiyo ya vifo ni ya muda huu, na yawezakubadilika muda wowote, Meya wa mji wa Inongo, Simon Wemba aliliambia Shirikala Jabari la Ufaransa AFP. Wemba aliongeza kuwa ni vigumu kujua kwa hakika botihiyo ilikuwa imebeba abiria wangapi na yawezekana ilikuwa imesheheni wahamiajiharamu. Alisema kuwa waliookolewa katika ajali hiyo ni watu183 na chanzo kinatajwa kuwa ni hali mbaya ya hewa. Boti hiyo pia inaaminika kuwa ilipakiza idadi kubwaya walimu ambao walikuwa wanaelekea kupokea mishahara yao. Ajali hiyoimetokea ikiwa ni mwezi mmoja tangu watu167 walipofariki dunia katika ajali mbili za majini nchini hapa na kumlazimu RaisFelix Tshisekedi kuamrisha kuwa abiria wote wa vyombo vya majini wavalishwemaboya muda wote wa safari. DRC ambayo ndiyo nchi kubwa zaidi barani Afrika, inategemeamito na maziwa kama njia za usafiri wa watu na mizigo na kuunganisha maeneokadhaa ya nchi ambayo ni vigumu kufikika kupitia barabara. Hata hivyo, usafiri huo umekuwa wa hatari kwausalama, na licha ya Serikali kuchukua hatua mbadala kutafuta ufumbuzi katikasuala hilo bado hali si shwari. Ajali nyingi husababishwa na matatizo ya kiufundi yavyombo vya majini pamoja na kujaza watu kupita kipimo. Idadi ya vifo huwa kubwa sababu abiria hawavaimaboya ya uokozi, lakini pia raia wengi wa nchi hii hawajui kuogelea. Septemba mwaka jana, watu 27 walipoteza maisha baadaya boti yao kuzama na wengine 26 wakapoteza maisha Julai mwaka huo ikiwa nibaada ya wengine 90 kupoteza maisha Aprili na Mei mwaka huo.  <topic>: kimataifa 